open-index/open-wikipedia-markdown huggingface dataset:
గడ్డిగారి విఠల్ రెడ్డి

**గడ్డిగారి విఠల్‌ రెడ్డి** తెలంగాణ రాష్ట్రంకు చెందిన రాజకీయ నాయకుడు, ముధోల్ శాసనసభ నియోజకవర్గ మాజీ శాసనసభ్యుడు. 

## జీవిత విశేషాలు
విఠల్ రెడ్డి 1954, ఆగస్టు 6న నిర్మల్ జిల్లా, భైంసా మండలం, దేగాం గ్రామంలో జన్మించాడు. ఈయన తండ్రి గడ్డిగారి గడ్డెన్న ఆరుసార్లు శాసన సభ్యుడిగా, కోట్ల విజయభాస్కరరెడ్డి మంత్రివర్గంలో బి. సి. సంక్షేమ శాఖ మంత్రిగా విధులు నిర్వహించాడు.

## విద్యాభ్యాసం - ఉద్యోగం
ఉస్మానియా విశ్వవిద్యాలయంలో ఎల్.ఎల్.బి. పూర్తిచేసి, 20 ఏళ్ళపాటు భైంసా పట్టణంలో న్యాయవాదిగా పనిచేశాడు.

## రాజకీయ విశేషాలు
2006–2008, 2010–2013 మధ్యకాలంలో భైంసా మార్కెట్ కమిటీ చైర్మన్‌గా పని చేశాడు. 2009లో ప్రజా రాజ్యం పార్టీ నుంచి శాసనసభ్యుడిగా పోటీ చేసి ఓడిపోయిన విఠల్ రెడ్డి, 2014లో జరిగిన తెలంగాణ సార్వత్రిక ఎన్నికల్లో కాంగ్రెస్ పార్టీ టికెట్‌పై పోటీ చేసి భారతీయ జనతా పార్టీ అభ్యర్థి పదకంటి రమాదేవిపై 14వేలకు పైగా ఓట్ల అధిక్యంతో గెలుపొందాడు. ఈయన  2014, ఆగస్టు 6వ తేదీన తెలంగాణ రాష్ట్ర సమితి పార్టీలో చేరాడు. 2018లో జరిగిన తెలంగాణ ముందస్తు ఎన్నికలలో టిఆర్ఎస్ పార్టీ టికెట్‌పై పోటీ చేసి సమీప భారతీయ జనతా పార్టీ అభ్యర్థి పదకంటి రమాదేవిపై 43వేలకు పైగా ఓట్ల అధిక్యంతో గెలుపొందాడు.  జీ. విఠల్‌ రెడ్డి 26 జనవరి 2022న టిఆర్ఎస్ పార్టీ,  నిర్మల్‌ జిల్లా అధ్యక్షుడిగా నియమితుడయ్యాడు.

విఠల్ రెడ్డి 2023 ఎన్నికల్లో బీఆర్ఎస్ నుండి పోటీ చేసి 2024 మార్చి 21న బీఆర్ఎస్ పార్టీని వీడి ముఖ్యమంత్రి రేవంత్ రెడ్డి సమక్షంలో కాంగ్రెస్ పార్టీలో చేరింది.   

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:1954 జననాలు
వర్గం:నిర్మల్ జిల్లా నుండి ఎన్నికైన శాసన సభ్యులు
వర్గం:నిర్మల్ జిల్లా రాజకీయ నాయకులు
వర్గం:నిర్మల్ జిల్లా వ్యక్తులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
టైటిల్ పాట

**టైటిల్ సాంగ్** అనగా ఒక సినిమా లేదా దూరదర్శిని ధారావాహికలలో పేరుకు సరిపడినట్లుగా పెట్టే ఒక పాట.

టైటిల్ సాంగ్ ను కొన్ని సినిమాలలో టైటిల్స్ తో బాటు బాగ్రౌండ్ లో ఆడియో మాత్రమే నడిపిస్తే, మరికొన్నింటిలో ఆడియో, వీడియో చిత్రాలతో లేదా ఆర్ట్ వర్క్ తోబాటు చూపించేవారు.

## కొన్ని టైటిల్ సాంగ్స్
* కలసి ఉంటే కలదు సుఖం (1961) లో అదే పేరుతో ఒక పాటను ఘంటసాల, సుశీల గానం చేశారు. అన్నదమ్ములు విడిపోయిన తర్వాత వారి జీవితాలు ఎలా కష్టాల పాలయ్యాయో ముందుగానే ఊహించి చిత్రించిన సందేశాత్మక గీతం కలసివుంటే కలదు సుఖం పాట.
* ఇల్లరికం (1959) లోని * ఇల్లరికంలో ఉన్న మజా అది అనుభవించితే తెలియునులే * అనే పాట హాస్య ధోరణిలో ఈ వ్యవస్థలోని లోటుపాట్లను తెలియజేస్తుంది.
* సీతారామ కళ్యాణం (1961) సినిమాలోని *[[సీతారాముల కళ్యాణం చూతము రారండీ]]* అనే పాట బహుళ ప్రాచుర్యం పొందిన పాట.
* లవకుశ (1963) సినిమాలో *[[లేరు కుశలవుల సాటి సరి వీరులో ధారుణిలో]]* పాటను సముద్రాల రాఘవాచార్య రచించగా. లవకుశులు రాముడి అశ్వమేథ యాగానికి చెందిన అశ్వమును బంధిస్తారు. రాముని సోదరులు, సైన్యం అందరూ అశ్వాన్ని విడిపించడానికి వచ్చి లవకుశులతొ యుద్ధం చేసి ఓడిపోతారు. ఆ సమయంలో లవకుశులు ఈ విధంగా గానం చేస్తారు.
* జయహే కృష్ణావతారా పాటను శ్రీకృష్ణావతారం (1967) చిత్రం కోసం సముద్రాల రాఘవాచార్య రచించారు. ఇందులో శ్రీకృష్ణుని లీలలను చిత్రీకరించారు.
* జీవన తరంగాలు (1973) సినిమా కోసం ఆచార్య ఆత్రేయ రచించిన *[[ఈ జీవన తరంగాలలో ఆ దేవుని చదరంగంలో]]* అనే పాటను అద్భుతంగా చిత్రికరించి ప్రజాదరణ పొందినది. ఇందులో ఒక తల్లిదండ్రులకు ఒక కొడుకు, ఒక కూతురు. కొడుకు చెడు తిరుగుళ్ళతో పాడైపోతే కూతురు ఇంటి బాధ్యతల్ని నిర్వర్తిస్తుంది. జీవితాంతం కష్టాలతో ఇంటిని చక్కదిద్దిన తల్లి చనిపోతుంది. భర్త ఆసుపత్రిలో ఉంటాడు. చివరికి పాడెను మొయ్యడానికి కూడా కొడుకు రాడు. అందువలనే పల్లవికి ముందు ఉపోద్ఘాతం ఇలా మొదలుపెట్టాడు: * పదిమాసాలు మోసావు పిల్లలను : బ్రతుకంతా మోసావు బాధలను : ఇన్ని మోసిన నిన్ను మోసేవాళ్ళు లేక వెళుతున్నావు *
* కొత్త కాపురం (1975) సినిమాలోని *[[కాపురం కొత్త కాపురం]]* పాట.
* ఎదురీత (1977) సినిమా లోని *[[ఎదురీతకు అంతం లేదా]]* పాట.
* ఇంటింటి రామాయణం (1979) సినిమా లోని * ఇంటింటి రామాయణం... వింతైన ప్రేమాయణం... కలిసుంటే సల్లాపము … విడిపోతె కల్లోలము * పాట.
వర్గం:పాటలు
పదునెట్టాంబడి

alt=|thumb|పదునెట్టాంబడి
కేరళలో శబరిమల అయ్యప్ప ఆలయానికి  పేరుపొందిన పుణ్యక్షేత్రం.లక్షలాది మంది భక్తులు అయ్యప్ప దర్శనం చేసుకుంటున్నారు.ఈ సన్నిధానం  ముఖ్యంగా పదునెట్టాంబడి 18 మెట్లు ఉన్నాయి.41 రోజు దీక్ష తీసుకొని ఇరుముడి ధరించినవారు మాత్రమే ఈ మెట్లు ఎక్కేందుకు అర్హత కలిగి ఉంటుంది.18 మెట్లు బంగారు, వెండి, రాగి, ఇనుము, తగరం వంటి పంచలోహాలతో ఈ 18 మెట్లకు పూతలా వేశారు. గతంలో పదునెట్టాంబడి ఎక్కే భక్తులు  మెట్టు మెట్టుకూ కొబ్బరికాయలు కొట్టే ఆనవాయితీ ఉండేది. దీనివల్ల మెట్లు పూర్తిగా శిథిలమయ్యాయి.1985 నవంబర్‌ 30న పంచలోహాలతో చేసిన  మెట్లకు అమర్చారు. కొబ్బరికాయలు మెట్ల మీద కొట్టకుండా పడి పక్కనే కింద భాగంలో కొట్టే ఏర్పాటు కూడా చేశారు.

## పదునెట్టాంబడిపై అష్టాదశ దేవతలు
1.మహాంకాళి 2. కళింకాళి 3.భైరవ 4.సుబ్రహ్మణ్య 5.గంధర్వరాజ 6.కార్తవీర్య 7. కృష్ణ పింగళ 8. హిడింబ 9.బేతాళ 10. నాగరాజ 11. కర్ణ వైశాఖ 12. పుళిందిని 13. రేణుకా పరమేశ్వరి 14. స్వప్న వారాహి 15.ప్రత్యంగళి 16.నాగ యక్షిణి 17. మహిషాసుర మర్దని 18. అన్నపూర్ణేశ్వరి.
## 18 మెట్ల పేర్లు
ఈ 18 మెట్లకు ప్రత్యేకమైన పేర్లు కూడా ఉన్నాయి. అవి: 1. అణిమ 2. లఘిమ 3. మహిమ 4. ఈశ్వత 5. వశ్యత 6. ప్రాకామ్య 7. బుద్ధి 8. ఇచ్ఛ 9. ప్రాప్తి 10. సర్వకామ 11. సర్వ సంపత్కర 12. సర్వ ప్రియకర 13. సర్వమంగళాకార 14.సర్వ దుఃఖ విమోచన 15.సర్వ మృత్యుప్రశమన 16. సర్వ విఘ్ననివారణ 17.సర్వాంగ సుందర 18.సర్వ సౌభాగ్యదాయక
## మూలాలు


వర్గం:దేవాలయాలు
పంపానది

thumb|Pamba River
**పంపానది** ( కేరళలో దీనినే **పంబానది** అని కూడా అంటారు) ఈ నది ఎందరో హిందువులకు ఎంతో పుణ్యపావని. ఇందులో స్నానమాచరిస్తే ఎంతో పవిత్రంగా భావిస్తారు. ముఖ్యంగా శబరిమలై క్షేత్రానికి దగ్గరలోనే ప్రవహిస్తున్న ఈ నది అంటే అయ్యప్పస్వామి భక్తులకు ఎంతో పవిత్ర భావన ఉంది. అయ్యప్పస్వామిని దర్శించుకోవడానికి ముందే ఈ నదిలో స్నానమాచరించడం ఆనవాయితీగా వస్తోంది. శబరి క్షేత్రానికి వెళ్లే ప్రతి భక్తుడికి ఈ నది పవిత్రత తెలుసు.

### కేరళకే తలమానికం పంపానది

శబరిమలై దగ్గర ఈ పంపానది తీరానే అయ్యప్ప స్వామి కొలువుదీరి ఉన్నాడు. కేరళరాష్ట్రంలో పెరియార్ నది పెద్దది. తరువాతి స్థానం పంపానదిదే. తిరువాన్కూరు జిల్లాగుండా పత్తనమిట్ట, చెంగన్నూరు, కుట్టనాడ్, అంబలపూజ, అయైరూర్ల గుండా ఈ నది ప్రవహిస్తోంది.

ఈ నదిని దక్షిణ భాగీరథి అనీ, రివర్ బాంప్ అనీ కేరళీయులు పిలుస్తారు. అజ్ తుయార్, కక్కియార్, కక్కత్తర్, వరత్తార్, కుట్టెయ్ పేరూర్ అనేవి పంపాకు ఉపనదులుగా ఉన్నాయి. ఈ నదీ తీరంలో ఉన్న అంజనాదేవాలయం ఎంతో ప్రసిద్ధమైంది.

#### పెరియార్ నది

పెరియార్ నది దక్షిణభారత దేశపు జీవనదిగా కొనియాడబడుతోంది. ఈ నది కేరళలో చాలా పట్టణాల దాహర్తిని తీరుస్తోంది. పెరియారు అంటే పెద్దది అని అర్థం. ఇది పడమటి కనుమలలో శివగిరి అడవులలో దేవి కోలమ్ కొండలలో పుట్టింది. పెద్దనది పేరున్న ఈ నది పొడవు మాత్రం 244 కి.మీ.మాత్రమే.  ఇది ఉత్తరంగా ప్రవహించడం మొదలుపెట్టి పశ్చిమంగా మళ్లుతుంది.  అలా కొంత దూరం ప్రవహించాక రెండుపాయలుగా విడిపోతుంది. ఒక పాయ పల్లిపురం దగ్గర అరేబియా సముద్రంలో కలుస్తుండగా, మరోపాయ ఎర్నాకుళం దగ్గరం కలుస్తుంది. ఈ నదీతీరంలో అలువా అనే చిన్న పట్టణంలో శివరాత్రి ఉత్సవాలు ఘనంగా నిర్వహిస్తారు. అద్వైతమత స్థాపకుడు శ్రీఆదిశంకరాచార్యులు జన్మించిన కాలడి గ్రామం ఈ నది తీరానే ఉంది. ఈ పెరియార్ నదిని అక్కడ పూర్ణానదిగానూ పిలుస్తారు.
## మూలాలు

వర్గం:నదులు
రాథోడ్ బాపు రావు

**రాథోడ్ బాపు రావు** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున బోథ్ శాసనసభ నియోజకవర్గ శాసనసభ్యుడిగా ప్రాతినిధ్యం వహిస్తున్నాడు.

## జననం - విద్యాభ్యాసం
బాపురావు 1962, మార్చి 12న నారాయణ - తారాబాయి దంపతులకు తెలంగాణ రాష్ట్రం, ఆదిలాబాదు జిల్లా, నార్నూర్ మండలం, నార్నూర్ గ్రామంలో జన్మించాడు. ఉస్మానియా విశ్వవిద్యాలయంలో ఎం.ఏ. చదివాడు.

## ఉద్యోగం
1987 నుంచి 2009 వరకు గిరిజన సంక్షేమ ఆశ్రమ పాఠశాలలో హిందీ పండిట్‌గా పనిచేశాడు.

## వివాహం
వందనతో బాపురావు వివాహం జరిగింది. వారికి ఒక కుమారుడు ఉన్నాడు.

## రాజకీయ విశేషాలు
2009లో రాజకీయ ప్రవేశం చేసిన బాపురావు, 2009 నుండి 2014 వరకు తెలంగాణ రాష్ట్ర సమితి పార్టీ రాష్ట్ర నాయకుడిగా పనిచేశాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా టీఆర్ఎస్ పార్టీ టికెట్‌పై పోటీచేసి కాంగ్రెస్ పార్టీ అభ్యర్థి జాదవ్ అనిల్ కుమార్‌పై 26వేలకు పైగా ఓట్ల అధిక్యంతో గెలుపొందాడు. 2018లో జరిగిన తెలంగాణ ముందస్తు ఎన్నికల లో టీఆర్ఎస్ పార్టీ టికెట్‌పై పోటీచేసి సమీప కాంగ్రెస్ పార్టీ అభ్యర్థి సోయం బాబు రావు పై  6వేలకు పైగా ఓట్ల అధిక్యంతో గెలుపొందాడు.

2023లో నవంబర్ లో జరిగే అసెంబ్లీ ఎన్నికల్లో సిట్టింగ్ ఎమ్మెల్యేగా ఉన్న ఆయనను కాదని అనిల్ జాదవ్‌ను అభ్యర్థిగా బీఆర్ఎస్ పార్టీ ప్రకటించడంతో అసంతృప్తితో ఉన్న ఆయన అక్టోబర్ 18న భారత రాష్ట్ర సమితి పార్టీకి రాజీనామా చేశాడు. రాథోడ్‌ బాపూరావు నవంబర్ 01న ఢిల్లీలో కేంద్రమంత్రి, రాష్ట్ర బీజేపీ అధ్యక్షుడు కిషన్ రెడ్డి సమక్షంలో బీజేపీలో చేరాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:ఆదిలాబాదు జిల్లా నుండి ఎన్నికైన శాసన సభ్యులు
వర్గం:ఆదిలాబాదు జిల్లా రాజకీయ నాయకులు
వర్గం:ఆదిలాబాదు జిల్లా వ్యక్తులు
వర్గం:1962 జననాలు
వర్గం:తెలంగాణ శాసన సభ్యులు (2018)
సత్తు (మిశ్రలోహము)

సత్తు (ఇంగ్లీషులో :en:pewter అనేది తగరము తో కూడిన ఒక మిశ్రలోహము (alloy). ఇందులో సాధారణంగా తగరము (tin) పాలు 85-99% వరకు ఉంటుంది. మిగిలినది రాగి, నీలాంజనం (antimony), బిస్మత్ తోపాటు అప్పుడప్పుడు కాసింత వెండి వంటి లోహాలు కొద్ది పాళ్ళల్లో ఉంటాయి. రాగి, నీలాంజనం కలపడం వల్ల సత్తుకి గట్టిదనం వస్తుంది. నాసి రకం సత్తులో అప్పుడప్పుడు సీసం కూడా కలవడం వల్ల సత్తుకి కాసింత లేత నీలి రంగు వస్తుంది. సత్తులో కలిసిన ఇతర లోహముల ప్రభావం వల్ల  సత్తు ద్రవీభవన స్థానం తక్కువ: ..

## చరిత్ర
thumb|right|సత్తు ముక్కలు
సత్తు వాడుక పురాతన కాలం నుండీ ఉంది. సా. శ. పూ 1450లో ఈజిప్టులో సత్తు వాడకం ఉన్నట్లు గోరీల తవ్వకాలలో నిదర్శనం కనిపించింది. సమీప ప్రాగ్దేశాలు (Near East) లో సత్తు వాడుక విరివిగా ఉండేది.

## రకాలు
సత్తులోని ఘటకద్రవ్యాలని, వాటి పాళ్ళని, యూరప్ లోని వ్యాపార సంఘాలు 12వ శతాబ్దం నుండి నియంత్రించడం మొదలు పెట్టేయి. ఈ నియంత్రనణ వల్ల మూడు రకాల సత్తులు వాడుకలోకి వచ్చేయి:
# Fine Metal: ఈ రకం సత్తుని భోజన సామగ్రి (tableware) (కత్తులు, చెంచాలు, ఫోర్కులు, కంచాలు, వగైరా) తయారు చెయ్యడానికి వాడేవారు. ఇందులో 99 శాతం తగరం, 1 శాతం రాగి ఉండేవి.
# Trilling Metal: ఈ రకం సత్తుని వడ్డన సామగ్రి (holloware) (పళ్ళేలు, గిన్నెలు, గరిటెలు వగైరా) తయారు చెయ్యడానికి వాడేవారు. ఇందులో 4 శాతం వరకు సీసం ఉండేది.
# Ley Metal: ఈ రకం సత్తుని భోజనేతర సామగ్రుల తయారీలో వాడేవారు. వీటిల్లో 15 శాతం వరకు సీసం ఉండేది.

సీసం యొక్క విష లక్షణాలు అవగతం అవడంతో ఇటీవల కాలంలో సత్తులో సీసం కలపడం పూర్తిగా మానేసారు.

## భారతదేశంలో సత్తు వాడుక
* సా. శ. 1950 వరకు సత్తు గిన్నెలు వంటలకి (ముఖ్యంగా చారు కాచడానికి) వాడేవారు. కొత్త కోడలు అత్తింటికి వచ్చినప్పుడు అనుభవం లేకపోవడంవల్ల ఖాళీ సత్తు గిన్నెని పొయ్యి మీద పెట్టడం, అది కరిగిపోవడం, అత్తమ్మ గుండె దిగజారిపోవడం అనే సంఘటనలు తరచు జరిగేవి.
* సత్తుని దొంగనాణెములు ముద్రించడానికి వాడేవారు. వర్తకులు వీటిని తేలికగా పసికట్టి విసిరికొట్టేవారు.


Pewterplate exb.jpg|సత్తు పళ్లెం
దస్త్రం:Pewter vase.jpg|సత్తు కూజా


## మూలాలు

వర్గం:లోహాలు
వికార్ మంజిల్

**వికార్ మంజిల్** తెలంగాణ రాష్ట్ర రాజధాని హైదరాబాదులో ఉన్న భవనం. ఆరో నిజాం మీర్ మహబూబ్ ఆలీ ఖాన్ దగ్గర ప్రధానమంత్రిగా పనిచేసిన నవాబ్ వికారుల్ ఉమ్రా తన ఫార్సీ భార్యకోసం 1900లో ఈ భవనాన్ని నిర్మించుకున్నాడు. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది.

## చరిత్ర
నెక్లెస్ రోడ్ లో జలవిహార్ దాటి సంజీవయ్య పార్క్ వైపు వెళ్ళే దారిలో ఎడమవైపు రైల్వేట్రాక్ (బేగంపేట ప్రకాశ్‌నగర్ వెనుకభాగం)కు అవతలివైపు వికార్ మంజిల్ ఉంది. వికారుల్ ఉమ్రా కార్యదర్శి అయిన రజాక్ అలీబేగ్ ఎత్తయిన కొండ ప్రాంతంలో అందమైన భవనాన్ని నిర్మిస్తున్నాడు. అయితే, భవన నిర్మాణానికి కావలసిన నీళ్ళు పైకి ఎక్కించేందుకు ఎక్కువ మొత్తంలో ఖర్చవుతుండడం వల్ల తాను ఆ భవనాన్ని పూర్తి చేయదలుచుకోలేదు.

ఒక పున్నమి రాత్రి వికారుల్ ఉమ్రాను ఆ భవనంలో జరిగిన విందుకు ఆహ్వానించాడు. హుస్సేన్‌ సాగర్‌ తీరంలో ఎత్తైన కొండమీద ఉన్న భవనాన్ని చూసి ముచ్చటపడిన వికారుల్ ఉమ్రా, అప్పటివరకు నిర్మాణానికైన ఖర్చను రజాక్ అలీబేగ్ కు ఇచ్చి మిగిలిన భాగాన్ని పూర్తిచేసి తన మూడో భార్య నూర్జహాన్‌కు బహుకరించాడు. నూర్జహాన్‌ అసలు పేరు గులాబీ. ఈవిడ వికాజీ అనే ఒక ఉన్నత ఫార్శీ కుటుంబానికి చెందిన మహిళ. హైద్రాబాద్ నగరంలో డాక్టరుగా పనిచేస్తున్న గులాబీని ముంబైలో జరిగిన ఒక విందులో వికారుల్ ఉమ్రా చూసి ప్రేమించి పెళ్ళి చేసుకున్నాడు. గులాబీ ఇస్లాం మతం స్వీకరించి నూర్జహాన్‌గా పేరు మార్చుకోవడంతోపాటూ, తన వైద్యవృత్తిని వదిలి పర్దాను పాటించి ఇంటికే పరిమితమయ్యింది.

రెండు సంవత్సరాల తరువాత 1902లో వికారుల్ ఉమ్రా చనిపోవడంతో నూర్జహాన్‌ ఈ భవనాన్ని వదిలి పారిపోయి బ్రిటీషు రెసిడెన్సీలో తలదాచుకుంది. 5వ నిజాంకు కూతురు, 6వ నిజాంకు చెల్లెలైన వికారుల్ ఉమ్రా రెండవ భార్య ఈ భవనాన్ని స్వాధీనం చేసుకోగా, పది సంవత్సరాలు చట్ట పోరాటం చేసి కోర్టు ద్వారా విజయం సాధించి  నూర్జహాన్ వికార్ మంజిల్‌ను సొంతం చేసుకుంది.

## ఇతర వివరాలు
# వికారుల్ ఉమ్రా రెండవ భార్య వికార్ మంజిల్ ను స్వాధీనం చేసుకొని అందులోని విలువైన వస్తువులను తరలించడమేకాకుండా, నూర్జహాన్‌ ఇష్టంగా పెంచుకున్న పూలతోటను కూడా ధ్వంసం చేసింది.
# అలాంటి స్థితిలో ఉన్న వికార్ మంజిల్ ను వదిలేసి ఒక చిన్న అద్దె ఇంట్లోకి మారిన నూర్జహాన్‌ కాలక్షేపం కోసం అనేక చిత్రాలు వేసేది. దాదాపు 30 సంవత్సరాలు అక్కడే జీవించిన ఆమె 1931లో ప్లేగు వ్యాధిసోకడంతో మరణించింది.
# పాడుబడి పోయి గబ్బిలాలకు నిలయంగా మారిన వికార్ మంజిల్ లో రాత్రుళ్లు ఫార్సీ దయ్యం తిరుగుతుందని బేగంపేట ప్రకాశ్‌నగర్ ప్రజలు నమ్ముతున్నారు.

## మూలాలు

వర్గం:హైదరాబాదు
వర్గం:హైదరాబాద్ రాష్ట్రం
వర్గం:భారత వారసత్వ ప్రదేశాలు
వర్గం:హైదరాబాదు వారసత్వ నిర్మాణాలు
వర్గం:1900 స్థాపితాలు
మహ్మద్ షకీల్ ఆమేర్

**మహ్మద్‌ షకీల్‌ ఆమేర్‌** తెలంగాణ రాష్ట్రానికి చెందిన రాజకీయ నాయకుడు.  భారత్ రాష్ట్ర సమితి పార్టీ తరపున బోధన్ శాసనసభ నియోజకవర్గం శాసన సభ్యుడిగా ప్రాతినిధ్యం వహించాడు.

## జననం, విద్య
మహ్మద్‌ షకీల్‌ ఆమేర్‌ 1976, మార్చి 7న మహమ్మద్ అజామ్, షాగుఫ్తా ఆదిబ్ దంపతులకు తెలంగాణ రాష్ట్రం, నిజామాబాద్ జిల్లా, బోధన్ మండలంలోని అచ్చంపల్లి గ్రామంలో జన్మించాడు. 1991లో బోధన్ లోని మధుమలాంచ ఉన్నత పాఠశాల నుండి పదవ తరగతి పూర్తి చేశాడు. ఆ తరువాత జర్నలిజంలో డిప్లమా, బిజినెస్ అడ్మినిస్ట్రేషన్‌లో సర్టిఫికెట్ కోర్సు చేశాడు.

## వ్యక్తిగత జీవితం
షకీల్ అహ్మద్ కు ఆయేషా ఫాతిమా అమీర్ తో వివాహం జరిగింది. వారికి ఒక కుమారుడు, ముగ్గురు కుమార్తెలు ఉన్నారు. కొంతకాలం వ్యాపారం చేశాడు.

## రాజకీయ విశేషాలు
టిఆర్ఎస్ పార్టీతో తన రాజకీయ జీవితాన్ని ప్రారంభించాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ తరపున పోటీచేసి కాంగ్రెస్ పార్టీ అభ్యర్థి సుదర్శన్ రెడ్డి పై 14,00 వందలకు పైగా ఓట్ల అధిక్యంతో గెలుపొందాడు. 2016, మే 26 నుండి  2018, సెప్టెంబరు 6 వరకు తెలంగాణ శాసనసభ మైనారిటీల సంక్షేమ కమిటీ ఛైర్మన్ గా పనిచేశాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి కాంగ్రెస్ పార్టీ అభ్యర్థి సుదర్శన్ రెడ్డి పై 8,000 వేలకు పైగా ఓట్ల అధిక్యంతో గెలుపొందాడు.

## ఇతర వివరాలు
# ఆస్ట్రేలియా, కెనడా, ఇండోనేషియా, మలేషియా, సౌదీ అరేబియా, సింగపూర్, యునైటెడ్ అరబ్ ఎమిరేట్స్, యునైటెడ్ కింగ్‌డమ్, అమెరికా సంయుక్త రాష్ట్రాలు మొదలైన దేశాలు సందర్శించాడు.
# తను చదువుకున్న మధుమలాంచల్ ఉన్నత పాఠశాలకు కోటి రూపాయల విరాళం ఇచ్చాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:1976 జననాలు
వర్గం:నిజామాబాదు జిల్లా వ్యాపారవేత్తలు
వర్గం:నిజామాబాదు జిల్లా వ్యక్తులు
వర్గం:నిజామాబాదు జిల్లా రాజకీయ నాయకులు
వర్గం:నిజామాబాదు జిల్లా నుండి ఎన్నికైన శాసన సభ్యులు
వేటపాలెం (అయోమయనివృత్తి)

*వేటపాలెం - బాపట్ల జిల్లా, వేటపాలెం మండల గ్రామం.
*వేటపాలెం మండలం - బాపట్ల జిల్లా, వేటపాలెం మండలం.
*వేటపాలెం (చుండూరు మండలం) -బాపట్ల జిల్లా, చుండూరు మండల గ్రామం.
అరవింద సమేత వీర రాఘవ

## కథ
రాఘవ & నారప్ప రెడ్డి ఇంద్రకీలాద్రి విజయవాడలోని కనక దుర్గ గుడికి వెళ్ళారు

రాయలసీమ లో నల్లగుడి, కొమ్మద్ది అనే రెండు గ్రామాల మధ్య జరిగే ఫ్యాక్షన్ కథ. నల్లగుడి ఊరి పెద్ద బసి రెడ్డి(జగపతి బాబు), కొమ్మద్ది ఊరి పెద్ద నారప రెడ్డి (నాగబాబు). పేకాటలో ఓ చిన్న గొడవ కారణంగా రెండు గ్రామాల మధ్య వైరం మొదలయ్యాయి. నారపరెడ్డి బిడ్డ విదేశాల్లో చదువు ముగించుకుని ఊరికి వస్తాడు.  కొడుకును ఇంటికి తీసుకెళ్తుండగా బసిరెడ్డి మనుషులు దాడి చేసి నారప రెడ్డిని చంపేస్తారు. వీర రాఘవ రెడ్డి తిరగబడి అందరినీ నరికేస్తాడు.
తరువాత భామ్మ మాటలతో ఊరి జనాలను మార్చాలని, ఫ్యాక్షన్‌కు దూరంగా ఉండాలని హైదరాబాద్‌ వెళ్లిపోతాడు. అక్కడే అరవింద(పూజా హెగ్డే) తో ప్రేమలో పడతాడు.  అరవిందను ఓ ప్రమాదం నుంచి కాపాడటంతో కథ మలుపు తిరుగుతుంది. అరవింద సాయంతో రెండు గ్రామాల మధ్య గొడవలను, కక్షలను చల్లార్చేందుకు ప్రయత్నిస్తాడు.

 లబ్బీపేట స్ధలంలో, పివిపి మాల్లో, లిఫ్ట్ నెం.2, పైన లిఫ్ట్ లో‌కి వెళ్లి, అమ్మ వివరిస్తుండగా వీడియో షూట్ చేసాను. వీడియో షూట్ అయ్యింది  తర్వాత 3వ అంతస్తుకు లిఫ్ట్‌ లో  ప్రవేశం లోకి వెళ్లి మ్యూజిక్ సిస్టమ్ కోసం వింటే, పెనివిటి పాట పాడాను, 

రాఘవ రెడ్డి లిఫ్ట్ నెం.2, పైన లిఫ్ట్ లో‌కి వెళ్లి 1వ అంతస్తు ప్యాంటలూన్స్ & టాకో బెల్‌కి వెళ్తాడు. కొన్ని ఫ్రైస్ & చుర్రోలు కొనడానికి.

షేరింగ్ 

నారప్ప రెడ్డి & బసి రెడ్డి బర్గర్ కింగ్ & కెఎఫ్‌సి, మలబార్ గోల్డ్ & డైమండ్స్ & స్టార్‌బక్స్ కాఫీ & కొన్ని మెక్‌డొనాల్డ్స్ & రిలయన్స్ స్మార్ట్ బజార్ కోసం వెళ్ళాడు.

## తారాగణం
*జూనియర్ ఎన్.టి.ఆర్
*పూజా హెగ్డే
*జగపతి బాబు
*నాగబాబు
*ఈషా రెబ్బ‌
*నవీన్ చంద్ర
*రావు రమేశ్
*సుప్రియా పాఠక్
* అయ్యప్ప పి. శర్మ
* సంపత్ రామ్
* శరత్ లోహితస్వా
* మేఘశ్రీ

## పాటల జాబితా
*అనగనగా, రచన: సిరివెన్నెల సీతారామశాస్త్రి, గానం.ఆర్మాన్ మాలిక్
*పెనివిటి , రచన: రామజోగయ్య శాస్త్రి , గానం.కాల భైరవ
*యాడపోయేనాడో , రచన:సిరివెన్నెల సీతారామశాస్త్రి, గానం. కైలాష్ ఖేర్, నిఖిత, శ్రీవల్లి, పెంచల దాస్ 
*రెడ్డీ ఇక్కడ సూడు, రచన: రామజోగయ్య శాస్త్రి, గానం. డాలర్ మెహందీ, అంజనా సౌమ్య
*రెడ్డెమ్మ తల్లి, రచన: రామజోగయ్య శాస్త్రి, గానం . మోహన భోగరాజు.

## మూలాలు
*http://www.telugumirchi.com/telugu/reviews/aravinda-sametha-review.html 

వర్గం:2018 తెలుగు సినిమాలు
వర్గం:త్రివిక్రమ్ శ్రీనివాస్ సినిమాలు
ది ప్లెడ్జ్ (2001 సినిమా)

**ది ప్లెడ్జ్** 2001, జనవరి 19న విడుదలైన అమెరికన్ మిస్టరీ సినిమా. సీన్ పెన్ దర్శకత్వం వహించిన ఈ చిత్రంలో జాక్ నికల్సన్, ఆరోన్ ఎఖ్హార్ట్, హెలెన్ మిర్రెన్, రాబిన్ రైట్ పెన్న్, వెనెస్సా రెడ్గ్రేవ్, సామ్ షెపార్డ్, మిక్కీ రూర్కే, బెనిసియో డెల్ టోరో తదితరులు నటించారు. 1958లో ఫ్రీడ్రిచ్ డ్యూరెన్మాట్ రాసిన *ది ప్లెడ్జ్* అనే నవల ఆధారంగా ఈ సినిమా రూపొందించబడింది. 

## కథ

## నటవర్గం

* జాక్ నికల్సన్
* ఆరోన్ ఎఖ్హార్ట్
* హెలెన్ మిర్రెన్
* రాబిన్ రైట్ పెన్
* వెనెస్సా రెడ్గ్రేవ్
* సామ్ షెపార్డ్
* మిక్కీ రూర్కే
* బెనిసియో డెల్ టోరో
* ప్యాట్రిసియా క్లార్క్సన్
* టామ్ నూనన్
* హ్యారీ డీన్ స్టాంటన్
* డేల్ డిక్కీ
* కోస్టాస్ మాండిలర్
* మైఖేల్ కీఫీ
* లూయిస్ స్మిత్
* బ్రిటనీ టిప్లాడి
* ఎలీన్ ర్యాన్

## సాంకేతికవర్గం
* దర్శకత్వం: సీన్ పెన్
* నిర్మాత: మైఖేల్ ఫిట్జ్గెరాల్డ్
* స్క్రీన్ ప్లే: జెర్జీ క్రోమోలోవ్స్కీ, మేరీ ఓల్సన్ -క్రోమోలోవ్స్కీ
* ఆధారం: ఫ్రీడ్రిచ్ డ్యూరెన్మాట్ రాసిన ది ప్లెడ్జ్ నవల
* సంగీతం: క్లాస్ బాడెల్ట్, హన్స్ జిమ్మెర్
* ఛాయాగ్రహణం: క్రిస్ మెంగ్స్
* కూర్పు: జే లాష్ కాస్సిడీ
* నిర్మాణ సంస్థ: క్లైడ్ ఈజ్ హంగ్రీ ఫిల్మ్స్, ఎప్సిలాన్ మోషన్ పిక్చర్స్, ఫ్రాంచైజ్ పిక్చర్స్, మోర్గాన్ క్రీక్ ప్రొడక్షన్స్
* పంపిణీదారు: వార్నర్ బ్రదర్స్

## బాక్సాఫీస్
ఈ చిత్రం బాక్సాఫీస్ వద్ద పరాజయం పొందింది. 1,275 థియేటర్లలో విడుదలైన ఈ చిత్రం థియేటర్ కు 4,521 డాలర్ల సగటున మొత్తం 5,765,347 డాలర్లు వసూలు చేసి, బాక్సాఫీస్ వద్ద 11వ స్థానంలో నిలిచింది. దేశీయంగా 19,733,089 డాలర్లు, అంతర్జాతీయంగా $ 9,686,202 డాలర్లతో మొత్తం 29,419,291 డాలర్లు వసూలు చేసింది. ఇది సినిమా నిర్మాణ వ్యయం 35 మిలియన్ డాలర్ల కంటే కంటే తక్కువ.

## మూలాలు

## ఇతర లంకెలు
*
కె.జి.యఫ్ చాప్టర్ 1

## తారాగణం
*యశ్
*శ్రీనిధి శెట్టి
*అచ్యుత్ కుమార్
*మాళవిక అవినాష్
*అనంత్ నాగ్
*వశిష్ఠ సింహ
*అయ్యప్ప శర్మ
*బీసు సురేష్
* మోహన్ జునేజా
* రామచంద్రరాజు
* జాన్ కొక్కెన్

## కధ
1981లో కోలారు బంగారు గనులును ఆధారంగా చేసుకుని దర్శకుడు ప్రశాంత్ నీల్ కథను తయారు చేసుకున్నాడు. 2018లో ఓ సీనియర్ జర్నలిస్ట్ ఓ సాధారణ యువకుడు ఫీల్డ్స్‌ ఎలా అధినేత అయ్యాడనే క్రమంపై పుస్తకం రాస్తాడు దానిని గవర్నమెంట్ ఆఫ్ ఇండియా బ్యాన్ చేస్తుంది. దానిపై పరిశోధన చేసే ఓ ప్రతికాధినేతకు ఆ పుస్తకాన్ని రాసిన జర్నలిస్ట్ కథను వివరించడంతో కథ మొదలవుతుంది.
కోలార్ గోల్డ్ ఫీల్డ్స్ సూర్యవర్ధన్‌కి ఓ విలువైన రాయి దొరుకుతుంది. అది బంగారం ఉన్న ప్రాంతం అని తెలుసుకున్న సూర్య వర్దన్ స్థలం 99 ఏళ్లకు లీజుకు తీసుకుని పటిష్ఠమైన కాపలాను పెట్టుకుని బంగారం తవ్వే పని ప్రారంభిస్తాడు. చుట్టు పక్కల గ్రామాల్లోని నివసించే ప్రజలను తీసుకొచ్చి వారిని బానిసలుగా మార్చి పనులు చేయిస్తుంటాడు. అనుకోకుండా సూర్యవర్ధన్‌కి పక్షవాతం వస్తుంది. దాంతో అందరూ కోలార్ గోల్డ్ ఫీల్డ్స్‌పై అధిపత్యం సాధించాలని చూస్తుంటారు. అయితే సూర్యవర్ధన్ కొడుకు గరుడ అందరినీ తన కంట్రోల్‌లో ఉంచుకుని కోలార్ గోల్డ్ ఫీల్డ్స్ అధిపతిగా ఉంటాడు. అయితే సూర్యవర్ధన్‌కు నమ్మకంగా ఉన్న ఐదు మంది గరుడను చంపి ఆ బంగారు గనులకు నాయకులుగా ఎదగాలని నిర్ణయించుకుంటారు.

రామకృష్ణ పవన్‌ చిన్న వయసులోనే తండ్రి లేకపోవడంతో తల్లి పెంపకంలోనే పెద్దవుతాడు. పద్నాలుగేళ్ల వయసుకే తల్లి క్యాన్సర్ వ్యాధితో చనిపోతుంది. పెద్ద హోదాలో బ్రతకాలంటే డబ్బు అవసరం అని తెలుసుకున్న రామకృష్ణ ముంబయి చేరుకుని అక్కడ షూ పాలిష్ చేస్తుంటాడు. ముంబైలో అలీ, శెట్టికి మధ్య అధిపత్య పోరు సాగుతుంటుంది. శెట్టి పక్షాన నిలబడ్డ రామకృష్ణ. రాకీగా ఎదుగుతాడు. ఎదిగే క్రమంలో రాకీ బలాన్ని తెలుసుకున్న రాజ్యవర్ధన్ తనను బెంగళూరుకి పిలిపిస్తాడు. గరుడను చంపే పనిని అప్పగిస్తాడు. బెంగళూరులో చంపడానికి ప్రయత్నించిన యష్ అవకాశాన్ని కోల్పోతాడు. అందుకే తనను చంపడానికి కె.జి.ఎఫ్ వెళతానంటాడు. రాజ్యవర్ధన్ అతని మనుషులు కూడా సరేనంటారు. కె.జి.ఎఫ్ రాకీ ఎలా ప్రవేశించి గరుడను. హతమార్చుతాడు. రాకీని అతి పెద్ద నేరస్థుడుగా భారత సైన్యంకి ఆదేశాలు జారీ చేసి అరెస్టు చేయాలని కొరుతుంది.

## బాక్స్ ఆఫీస్
అత్యధిక వసూళ్లు చేసిన భారతీయ చిత్రాల జాబితా
KGF ఒకటి. విడుదలైన మొదటి రోజున చాప్టర్ 1 కన్నా 25 కోట్ల రూపాయలు వసూలు చేసింది, ఇది కన్నడ చలనచిత్ర పరిశ్రమ చరిత్రలో అత్యధికంగా ప్రారంభమైంది, కర్ణాటక రాజధాని బెంగళూరులో ఈ చిత్రం రోజులో 5 కోట్ల రూపాయలు సంపాదించింది. మొదటి వారాంతపు వసూళ్లు దాదాపు అన్ని రూపాల నుండి ప్రపంచవ్యాప్తంగా 60 కోట్ల రూపాయలు ఉన్నాయి. ఈ చిత్రం విడుదలైన మొదటి వారంలో ప్రపంచ వ్యాప్తంగా 113 కోట్ల రూపాయలు వసూలు చేసింది., ఇది కన్నడ చలనచిత్ర పరిశ్రమ చరిత్రలో 100 కోట్ల మార్కును దాటి మొదటి చిత్రం అయింది. ఇది 50 రోజుల పాటు 250 కోట్ల రూపాయలు వసూలు చేసింది, భారతీయ బాక్స్ ఆఫీసు వద్ద ఎనిమిది అత్యధిక వసూళ్లు చేసిన దక్షిణ భారతీయ చిత్రంగా నిలిచింది.

## మూలాలు

వర్గం:2018 తెలుగు సినిమాలు
హన్మంత్ షిండే

**హ‌న్మంతు షిండే** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున జుక్కల్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
హన్మంత్ 1966, ఆగస్టు 14న మహాదప్ప, నాగమ్మ దంపతులకు తెలంగాణ రాష్ట్రం, కామారెడ్డి జిల్లా, జుక్కల్ మండలంలోని దోన్‌గావ్ గ్రామంలో జన్మించాడు. 1988లో ఉస్మానియా యూనివర్సిటీలోని యూనివర్శిటీ కాలేజ్ ఆఫ్ ఇంజనీరింగ్ నుండి గ్రాడ్యుయేట్ బ్యాచిలర్ ఆఫ్ ఇంజనీరింగ్ (బిఈ) పూర్తి చేసి నీటి పారుదల శాఖలో అసిస్టెంట్‌ ఇంజినీర్‌గా పని చేసి ఉద్యోగానికి రాజీనామా చేసి రాజకీయాల్లోకి వచ్చాడు.

## వ్యక్తిగత జీవితం
హన్మంత్ కు శోభవతితో వివాహం జరిగింది. వారికి ముగ్గురు కుమారులు.

## రాజకీయ విశేషాలు
తెలుగుదేశం పార్టీతో తన రాజకీయ జీవితాన్ని ప్రారంభించిన హన్మంత్, ఆ పార్టీ తరపున 2004 ఆంధ్రప్రదేశ్ శాసనసభ ఎన్నికలలో జుక్కల్ శాసనసభ నియోజకవర్గం నుండి పోటిచేసి కాంగ్రెస్ పార్టీకి చెందిన సౌదాగర్ గంగారాం చేతిలో 1241 ఓట్ల తేడాతో ఓడిపోయాడు. ఆ తరువాత 2009లో జుక్కల్ శాసనసభ నియోజకవర్గం నుండి పోటీచేసి కాంగ్రెస్ అభ్యర్థి సావిత్రిబాయిపై విజయం సాధించి, ఉమ్మడి ఆంధ్రప్రదేశ్ 13వ శాసనసభకు శాసన సభ్యునిగా ఎన్నికయ్యాడు.

2013 డిసెంబరులో టీఆర్ఎస్ పార్టీలో చేరాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ టికెట్ పై జుక్కల్ శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి సౌదాగర్ గంగారాంపై 35,000 వేలకు పైగా ఓట్ల అధిక్యంతో గెలుపొందాడు.  2016 మే 26 నుండి 2018, సెప్టెంబరు 6 వరకు తెలంగాణ శాసనసభ షెడ్యూల్డ్ కులాల సంక్షేమ కమిటీ చైర్మన్ గా ఉన్నాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై జుక్కల్ శాసనసభ నియోజకవర్గం నుండి పోటీచేసి సమీప కాంగ్రెస్ పార్టీ అభ్యర్థి గంగారాం సౌదగర్ పై 35,000 వేలకు పైగా ఓట్ల అధిక్యంతో గెలుపొందాడు.ఆయన అక్టోబర్‌ 5, 2021న తెలంగాణ శాసనసభలో ప్యానెల్‌ స్పీకర్‌గా పని చేశాడు.

## మూలాలు

వర్గం:1966 జననాలు
వర్గం:జీవిస్తున్న ప్రజలు
వర్గం:కామారెడ్డి జిల్లా వ్యక్తులు
వర్గం:కామారెడ్డి జిల్లా రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
డిస్కో (2012 సినిమా)

**డిస్కో** 2012, ఏప్రిల్ 20న విడుదలైన తెలుగు చలనచిత్రం. స్టైల్ ఎంటర్టైన్మెంట్ పతాకంపై అభినవ్ రెడ్డి నిర్మాణ సారథ్యంలో హరి కె చందూరి దర్శకత్వం వహించిన ఈ చిత్రంలో నిఖిల్ సిద్ధార్థ్, సారా శర్మ జంటగా నటించగా, మంత్రా ఆనంద్ సంగీతం అందించాడు. ఇది బాక్సాఫీస్ వద్ద పరాజయం పొందింది.

## కథ

## నటవర్గం

* నిఖిల్ సిద్ధార్థ్
* సారా శర్మ
* ఆశిష్ విద్యార్థి
* ఎం. ఎస్. నారాయణ
* ఆలీ
* రఘు బాబు
* విజయ్ సాయి
* పృథ్వీరాజ్
* అల్లరి సుభాషిణి
* వంశీ పైడితల్లి

## సాంకేతికవర్గం
* కథ, దర్శకత్వం: హరి కె చందూరి
* నిర్మాత: అభినవ్ రెడ్డి
* సంగీతం: మంత్రా ఆనంద్
* ఛాయాగ్రహణం: మల్హర్ భట్
* కూర్పు: ప్రవీణ్ పూడి
* ప్రచార చిత్రాలు, వీడియోలు: సోమేశ్వర్ పోచం (టాకింగ్ పిక్చర్ స్టూడియోస్)
* నిర్మాణ సంస్థ: స్టైల్ ఎంటర్టైన్మెంట్

## చిత్రీకరణ
2011, జూన్ 11న హైదరాబాదులో రెగ్యులర్ షూటింగ్ ప్రారంభమైంది. మరో షెడ్యూల్ థాయిలాండ్ లోని  పట్టయాలో జరిగింది. కేరళలో హోరోహీరోయిన్స్ పాట చిత్రీకరించబడింది. 2012, ఫిబ్రవరిలో షూటింగ్ పూర్తయింది.

## పాటలు
ఈ సినిమాకు మంత్ర సినిమా సంగీత దర్శకుడు ఆనంద్ సంగీతం అందించాడు. 2012, మార్చి 6న జరిగిన ఆడియో ఆవిష్కరణలో దర్శకుడు వి. వి. వినాయక్ తొలి సీడిని ఆవిష్కరించి, నిర్మాత బెల్లంకొండ సురేష్ కు అందించాడు.

డిస్కో , రచన: భాస్కర భట్ల రవికుమార్, గానం.రంజిత్, శ్రావణ భార్గవి , నోల్సీన్

ఓం శాంతి , రచన: రామజోగయ్య శాస్త్రి, గానం.అచు , రమ్య , నోల్సిన్

ఆనందం , రచన: రామజోగయ్య శాస్త్రి, గానం.రాహుల్ నంబియార్

లతక్ మతక్ , రచన: భాస్కర భట్ల రవికుమార్ , గానం.హేమచంద్ర

ప్రేమ , రచన: సత్య దేవులపల్లి , గానం రేవంత్

ఓం శాంతి ,(బిగ్ రూమ్ హౌస్ మిక్స్) రచన: రామజోగయ్య శాస్త్రి, గానం.డీ జె . షాన్

డిస్కో , రచన: భాస్కర భట్ల రవికుమార్, గానం.డీ.జె.షాన్ .

## మూలాలు

## ఇతర లంకెలు
*

వర్గం:తెలుగు ప్రేమకథా సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ఆలీ నటించిన సినిమాలు
వర్గం:రఘుబాబు నటించిన సినిమాలు
వర్గం:2012 తెలుగు సినిమాలు
జాజుల సురేందర్

**జాజుల సురేందర్**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున ఎల్లారెడ్డి శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
సురేందర్ 1973, మార్చి 25న నర్సయ్య - హనుమవ్వ దంపతులకు తెలంగాణ రాష్ట్రం, కామారెడ్డి జిల్లా, లింగంపేట్ మండలంలోని నల్లమడుగు గ్రామంలో జన్మించాడు. హైదరాబాదు ఉస్మానియా విశ్వవిద్యాలయం పరిధిలోని సర్దార్ పటేల్ కాలేజ్ నుండి 1995లో గ్రాడ్యుయేషన్ (బికాం) పూర్తి చేశాడు.

## వ్యక్తిగత జీవితం
సురేందర్ కు భార్గవితో వివాహం జరిగింది. వారికి  ఇద్దరు కుమారులు ఉన్నారు.

## రాజకీయ విశేషాలు
కాంగ్రెస్ పార్టీతో రాజకీయ జీవితాన్ని ప్రారంభించిన సురేందర్, 2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ పై ఎల్లారెడ్డి శాసనసభ నియోజకవర్గం నుండి పోటీచేసి సమీప తెలంగాణ రాష్ట్ర సమితి పార్టీ అభ్యర్థి ఏనుగు రవీందర్‌రెడ్డి చేతిలో 24,000 వేలకు పైగా ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ టికెట్ పై పోటీచేసి సమీప తెలంగాణ రాష్ట్ర సమితి పార్టీ అభ్యర్థిపై 31,000 వేలకు పైగా ఓట్ల అధిక్యంతో గెలుపొందాడు.  2018లో శాసన సభ్యునిగా గెలుపొందిన తరువాత కాంగ్రెస్ పార్టీ నుంచి తెలంగాణ రాష్ట్ర సమితి పార్టీలో చేరాడు. ఆయన 2018లో శాసనసభలో పబ్లిక్ ఎస్టిమేట్స్ కమిటీ (పీఈసీ) సభ్యుడిగా ఉన్నాడు.

## ఇతర వివరాలు
నేపాల్, శ్రీలంక, థాయిలాండ్, యునైటెడ్ అరబ్ ఎమిరేట్స్ దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:1973 జననాలు
వర్గం:కామారెడ్డి జిల్లా వ్యక్తులు
వర్గం:కామారెడ్డి జిల్లా రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
అలియా బాలుర ఉన్నత పాఠశాల

**అలియా బాలుర ఉన్నత పాఠశాల** (మదర్సా-ఐ-అలియా) తెలంగాణ రాష్ట్ర రాజధాని హైదరాబాదులోని గన్‌ఫౌండ్రిలో ఉన్న పాఠశాల. 1872లో నిర్మించబడిన ఈ స్కూలు అప్పట్లో బాగా పేరు సంపాదించింది.

## చరిత్ర
నిజాం కాలంలో హైదరాబాదు యొక్క అభివృద్ధిలో భాగంగా 1872లో ఈ పాఠశాల ప్రారంభించబడింది. ఈ పాఠశాల 1960వరకు హైదరాబాద్లోని అత్యుత్తమ పాఠశాలలలో ఒకటిగా నిలిచింది. ఆంగ్లో-ఇండియన్లచే నిర్వహించబడిన ఈ పాఠశాల ఆపరేషన్ పోలో తర్వాత రాష్ట్ర ప్రభుత్వం ఆధీనంలోకి వచ్చింది.

ఈ పాఠశాల భవనం వారసత్వ భవనాల జాబితాలో చేర్చబడింది. 1948లో ఈ పాఠశాల పేరు మార్చబడింది. తరువాత మదర్సా-ఐ-అలియా పేరుతో సాలార్ జంగ్ I చే నిజాం కళాశాల ప్రాంగణంలో స్థాపించబడింది. ఒకప్పుడు ఉన్నత వర్గానికి సేవచేసిన పాఠశాల ఇప్పుడు పేద ప్రజలకు తన సేవలను అందిస్తుంది.

## ఇవికూడా చూడండి
* సెయింట్ జార్జ్ గ్రామర్ స్కూల్
* హైదరాబాద్ పబ్లిక్ స్కూల్

## మూలాలు

వర్గం:హైదరాబాదు
వర్గం:హైదరాబాద్ రాష్ట్రం
వర్గం:భారత వారసత్వ ప్రదేశాలు
వర్గం:హైదరాబాదు వారసత్వ నిర్మాణాలు
వర్గం:హైదరాబాదు విద్యాసంస్థలు
వర్గం:పాఠశాల
గంప గోవర్ధన్

**గంప గోవర్ధన్** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కామారెడ్డి శాసనసభ నియోజకవర్గ శాసనసభ్యుడిగా ప్రాతినిధ్యం వహిస్తున్నాడు.

## జననం, విద్య
గోవర్థన్ 1963, ఫిబ్రవరి 5న వెంకయ్య - రాజమ్మ దంపతులకు తెలంగాణ రాష్ట్రం, కామారెడ్డి జిల్లా, బిక్నూర్ మండలంలోని బస్వాపూర్ గ్రామంలో జన్మించాడు. హైదరాబాదు ఉస్మానియా విశ్వవిద్యాలయం పరిధిలోని సిటీ కాలేజీలో 1986లో బిఏ పూర్తిచేశాడు.

## వ్యక్తిగత జీవితం
గోవర్థన్ కు రాణితో వివాహం జరిగింది. వారికి ఒక కుమారుడు (శశాంక్), ఒక కుమార్తె (సుష్మ) ఉన్నారు.

## రాజకీయ విశేషాలు
తెలుగుదేశం పార్టీతో తన రాజకీయ జీవితాన్ని ప్రారంభించిన గోవర్థన్ 1987లో బస్వాపూర్‌ సింగిల్‌విండో చైర్మన్‌గా, భిక్కనూరు మండల టీడీపీ అధ్యక్షునిగా పనిచేశాడు. ఆయన 1994లో తొలిసారి కామారెడ్డి నియోజకవర్గం నుంచి టీడీపీ అభ్యర్థిగా పోటీ చేసి 10వ ఆంధ్రప్రదేశ్ శాసనసభకు గెలుపొందాడు. గంప గోవర్ధన్ కు 1999లో టిక్కెట్‌ దక్కలేదు. ఆయన 1999 నుంచి 2000 వరకు ఉమ్మడి నిజామాబాద్‌ జిల్లా టీడీపీ అధ్యక్షుడిగా, ఆ తర్వాత రెండు సంవత్సరాల పాటు టీడీపీ రాష్ట్ర కార్యదర్శిగా పనిచేశాడు. 2004లో కామారెడ్డి స్థానం పొత్తులో భాగంగా బీజేపీకి దక్కింది. దీంతో ఆయన టీడీపీ అభ్యర్థిగాఎల్లారెడ్డి శాసనసభ నియోజకవర్గం నుంచి పోటీ చేసి ఓడిపోయాడు.

గంప గోవర్ధన్ 2009 ఎన్నికల్లో మరోసారి టీడీపీ నుండి 13వ ఆంధ్ర ప్రదేశ్ శాసనసభకు పోటీచేసి షబ్బీర్‌ అలీపై గెలిచాడు. తెలంగాణ ఉద్యమానికి మద్దతుగా ఆయన టీడీపీ సభ్యత్వానికి, ఎమ్మెల్యే పదవికి రాజీనామా చేసి 2011లో టీఆర్‌ఎస్‌లో చేరాడు. 2012లో జరిగిన ఉపఎన్నికల్లో టీఆర్‌ఎస్‌ అభ్యర్థిగా పోటీచేసి గెలిచాడు. తెలంగాణ రాష్ట్రం ఏర్పడ్డాక 2014 శాసనసభ ఎన్నికల్లో శాసన సభ్యునిగా గెలుపొందాడు. 2014 డిసెంబరు 13న అసెంబ్లీలో విప్ గా నియమితుడయ్యాడు. ఆయన ఐదేళ్లపాటు (2018 సెప్టెంబరు 6) విప్‌గా పనిచేశాడు. 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ నుండి పోటీ చేసి సమీప కాంగ్రెస్ పార్టీ అభ్యర్థి షబ్బీర్ ఆలీ పై 35,000 వేలకు పైగా ఓట్ల అధిక్యంతో గెలుపొందాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప కాంగ్రెస్ పార్టీ అభ్యర్థి షబ్బీర్ ఆలీ పై 4,557 ఓట్ల అధిక్యంతో గెలుపొందాడు. 2019 సెప్టెంబరు 7న రెండోసారి ప్రభుత్వ విప్‌గా నియమితుడయ్యాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:1963 జననాలు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:కామారెడ్డి జిల్లా వ్యక్తులు
వర్గం:కామారెడ్డి జిల్లా రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
యశ్

**యశ్** అనే పేరుతో ప్రాచుర్యం పొందిన **నవీన్ కుమార్ గౌడ** కన్నడ నటుడు. టివి ధారావాహికలలో నటించడం ప్రారంభించి సినిమాల్లోకి వచ్చాడు. కె.జి.ఎఫ్ సినిమాతో భారతదేశమంతటా గుర్తింపు పొందాడు.

## ప్రారంభ జీవితం
నవీన్ కుమార్ గౌడ్ 1986 జనవరి 8న కర్ణాటకలో హసన్ లోని భువనహళ్లిలో జన్మించాడు. తండ్రి అరుణ్ కుమార్  కెఎస్ఆర్టిసి రవాణా సేవలో, డ్రైవర్‌గా పని చేస్తున్నాడు. తల్లి పుష్ప లతా 
యశ్ నందిని అనే చెల్లెలు  ఉంది. యశ్ చిన్ననాటి రోజులు మైసూర్‌ లో ఉండేవాడు. కర్ణాటకలోని మైసూర్ లోని మహాజన హై స్కూల్ లో పాఠశాల విద్యను అభ్యసించాడు. చదువు పూర్తయిన తరువాత, నాటక రచయిత బివి కరాంత్ చేత ఏర్పడిన బెనకా డ్రామా బృందంలో చేరాడు. స్టేజ్ షోలు, టీవీ సీరియల్స్ తో అరంగేట్రం చేశారు. యష్ గాయకుడిగా కూడా సినీపరిశ్రమకు సుపరిచితుడు.

## కెరీర్
యష్ తన నటనా జీవితాన్ని 2004 లో ఉత్తరాయణ అనే టీవీ సీరియల్ ద్వారా ప్రారంభించాడు. నందా గోకుల, ప్రీతి ఇల్లాడ మేలే, శివలలో వంటి టెలిసీరియల్ నటించాడు.
## వ్యక్తిగత జీవితం
నంద గోకుల సెట్స్‌పై యాష్ రాధిక పండిట్‌తో పరిచయం ఏర్పడింది. 2016 ఆగస్టులో గోవాలో నిశ్చితార్థం చేసుకున్నారు.2016 డిసెంబర్ 9న పెళ్లి జరిగింది.ఈ దంపతులకు ఒక కుమార్తె ఉంది. 2018 డిసెంబర్ 2న జన్మించింది.

## నటించిన చిత్రాలు

## పురస్కారాలు
*2009లో యశ్ తన మొగ్గినా మనసు చిత్రం కోసం ఫిలింఫేర్ అవార్డ్స్ సౌత్ లో ఉత్తమ సహాయ నటుడు - కన్నడను గెలుచుకున్నాడు.
*డ్రామా (2013), గూగ్లీ (2014) చిత్రాలకు యష్ ఉత్తమ నటుడు - కన్నడకు ఫిల్మ్‌ఫేర్ అవార్డ్స్ సౌత్‌లో ఎంపికయ్యాడు .

*2015లో, యష్ ఉత్తమ నటుడు - కన్నడను ఫిల్మ్‌ఫేర్ అవార్డ్స్ సౌత్, సినీ అవార్డులలో సాధించాడు.

## మూలాలు
బి. సుభాషణ్ రెడ్డి

**బి. సుభాషణ్ రెడ్డి** తెలంగాణ రాష్ట్రానికి చెందిన ప్రధాన న్యాయమూర్తి. ఆంధ్రప్రదేశ్‌, మద్రాసు, కేరళ వంటి భాతరదేశ ఉన్నత న్యాయస్థానాలకు న్యాయమూర్తిగా పనిచేశాడు.

## జననం - విద్యాభ్యాసం
జస్టిస్ సుభాషణ్‌ రెడ్డి 1943, మార్చి 2న హైదరాబాదులోని బాగ్‌అంబర్‌పేటలో జన్మించాడు. ఉన్నత విద్యను సుల్తాన్‌బజార్, చాదర్ ఘాట్ లలోని పాఠశాలల్లో చదివిన సుభాషణ్ రెడ్డి, ఉస్మానియా విశ్వవిద్యాలయం నుండి న్యాయశాస్త్రంలో పట్టా అందుకున్నాడు.

## వృత్తి జీవితం
1966లో ఆంధ్ర ప్రదేశ్ హైకోర్టులో న్యాయవాది చేరాడు. అంచలంచలుగా ఎదిగి 1991, నవంబరు 25న ఆంధ్రప్రదేశ్‌ హైకోర్టు జడ్జిగా సుభాషణ్‌ రెడ్డి నియమించబడ్డాడు. అటుతర్వాత 2001 నుంచి 2004 వరకు మద్రాస్‌ హైకోర్టు చీఫ్‌ జస్టిస్‌గా, మరికొంతకాలం కేరళ హైకోర్టు చీఫ్‌ జస్టిస్‌గా పనిచేశాడు. తదనంతరం 2005, మార్చి 2న పదవీవిరమణ చేశాడు.

## నిర్వహించిన పదవులు
# 2012లో ఆంధ్రప్రదేశ్‌ రాష్ట్ర మానవ హక్కుల కమిషన్‌ చైర్‌పర్సన్‌
# లోకాయుక్త చైర్మన్‌

## మరణం
గత కొంతకాలంగా కోమ్ల గ్రంథి (పాంక్రియాటిక్‌) కేన్సర్‌తో బాధపడుతున్న సుభాషణ్‌ రెడ్డి, గచ్చౌబిలిలోని ఏషియన్‌ ఇనిస్టిట్యూట్‌ ఆఫ్‌ గ్యాస్ట్రో ఎంటరాలజీ ఆస్పత్రిలో చికిత్స పొందుతూ 2019, మే 1న మరణించాడు.

## మూలాలు

వర్గం:1943 జననాలు
వర్గం:2019 మరణాలు
వర్గం:హైదరాబాదు జిల్లా న్యాయవాదులు
వర్గం:హైదరాబాదు జిల్లాకు చెందిన హైకోర్టు ప్రధాన న్యాయమూర్తులు
వర్గం:మద్రాసు హైకోర్టు ప్రధాన న్యాయమూర్తులు
వర్గం:కేరళ హైకోర్టు ప్రధాన న్యాయమూర్తులు
వర్గం:తెలంగాణ న్యాయమూర్తులు
అరుణోదయ రామారావు

**అరుణోదయ రామారావు** విప్లవ సాంస్కృతోద్యమనేత, కళాకారుడు, ప్రజా గాయకుడు, కవి, అరుణోదయ సాంస్కృతిక సమాఖ్య వ్యవస్థాపక కార్యదర్శి, అరుణోదయ సాంస్కృతిక కళాకారుల ఆంధ్రప్రదేశ్ రాష్ట్ర అధ్యక్షుడు. అతను వామపక్ష గీతాలను పాడుతూ ప్రసిద్ధి చెందిన వ్యక్తి. అరుణోదయ సంస్థ పేరునే రామారావు తన ఇంటిపేరుగా మార్చుకున్నాడు. 40 ఏళ్లుగా వామపక్ష ఉద్యమాల్లో క్రియాశీలపాత్ర పోషించాడు. ప్రజా సమస్యలను పాటల రూపంలో జనాల్లోకి తీసుకెళ్లేవాడు.
## జీవిత విశేషాలు
అరుణోదయ రామారావుగా సుపరిచితుడైన కళాకారుడు రామారావు కర్నూలు జిల్లా ఆలూరు మండలం మొలగవల్లిలోని దళిత కుటుంబంలో జూలై 1, 1955న జన్మించాడు.  బియస్సీ వరకు విద్యాభ్యాసం చేసాడు. అతను ఐ.ఎఫ్.టిఉ.యు రాష్ట్ర నాయకురాలైన అరుణను వివాహమాడాడు. వారికి చైతన్య, రాహుల్ అనే కుమారులున్నారు. అతను అఖిల భారత సాంస్కృతిక కళాకారుల సంఘం కన్వీనర్‌గా, అరుణోదయ సాంస్కృతిక కళాకారుల సంఘం ఆంధ్రప్రదేశ్‌ రాష్ట్ర అధ్యక్షుడిగా తన సేవలనందించాడు. అతనికి 1974లో విరసం మహాసభల సందర్భంగా కానూరి వెంకటేశ్వరరావుతో పరిచయం లభించింది. కానూరి వెంకటేశ్వరరావు అధ్యక్షతన ఏర్పాటైన అరుణోదయ సాస్కృతిక సమాఖ్యకు రామారావు కార్యదర్శిగా పనిచేశాడు. భారతదేశ ఎమర్జెన్సీ సమయంలో ఎన్‌కౌంటర్ కాబడ్డ రామనరసయ్య స్మారకంగా "అన్న అమరుడు రా.. వీరగాథలు పాడరా.. విప్లవ వీర చరితలు పాడరా.. శ్రీకాకుళ గిరిజన పోరాట పాటలు.. గోదావరి లోయ పాటలు" తదితర ఉద్యమ గీతాలను ఊరూరా తిరిగి ప్రచారం చేశాడు. తెలంగాణ మలిదశ పోరాటంలోనూ పాటలలో ఉద్యమాన్ని చైతన్యపరిచాడు.

1973లో "పల్లెటూరి కూలి రైతా...నీ పిల్లా జల్లా చల్లగా ఉన్నారా?"  అనే పాటను మొదటి సారిగా పాడాడు.

## సినిమాలలో
అతను అనంతపురంలో బియస్సీ చదువుతున్న రోజుల్లో కళాశాలలో జరిగిన కార్యక్రమంలో అతను పాడిన పాటలకు ప్రముఖ గాయకుడు ఘంటసాల వెంకటేశ్వరరావు ముగ్దుడై అతనిని చెన్నె తీసుకుని వెళ్ళాడు. సంగీత దర్శకుడు పుహళేంది వద్ద శిక్షణనిప్పించాడు. అతను రాసిన "జోహారులు...హోహారులు" పాటను శ్రీరాములయ్య సినిమాకు తీసుకున్నారు.
## మరణం
అతను గుండెపోటుతో హైదరాబాదులో మే 5, 2019న మరణించాడు.

## మూలలు

## బయటి లంకెలు
* 
* 

వర్గం:2019 మరణాలు
వర్గం:విప్లవ రచయితలు
వర్గం:కర్నూలు జిల్లా ఉద్యమకారులు
వర్గం:1955 జననాలు
వర్గం:చేసిన పని వలన పేరు మారిన ఆంధ్రప్రదేశ్ వ్యక్తులు
వర్గం:కర్నూలు జిల్లా గాయకులు
బిగాల గ‌ణేష్ గుప్తా

**బిగాల గ‌ణేష్ గుప్తా** తెలంగాణ రాష్ట్రానికి చెందిన రాజకీయ నాయకుడు. ఆయన ప్రస్తుతం భారత్ రాష్ట్ర సమితి పార్టీ తరపున నిజామాబాద్ అర్బన్ శాసనసభ నియోజకవర్గం శాసన సభ్యునిగా ప్రాతినిధ్యం వహిస్తున్నాడు.

## జననం, విద్య
గణేష్ గుప్తా 1969, జూన్ 2న కృష్ణమూర్తి, సువర్ణమాల దంపతులకు తెలంగాణ రాష్ట్రం, నిజామాబాద్ జిల్లా, మాక్లూర్ మండలంలోని మాక్లూర్ గ్రామంలో జన్మించాడు. 1985లో స్వగ్రామంలోని జిల్లా పరిషత్ ఉన్నత పాఠశాలలో పదవ తరగతి పూర్తిచేసిన గణేష్ గుప్తా 1987లో నిజామాబాదులోని సిఎస్ఐ కళాశాలలో ఇంటర్మీడియట్ విద్యను పూర్తిచేశాడు. 1996లో గుల్బర్గా విశ్వవిద్యాలయం, గురునానక్‌ ఇంజినీరింగ్‌ కళాశాల నుండి బ్యాచిలర్ ఆఫ్ ఇంజనీరింగ్ (బి.ఈ) పూర్తి చేసాడు. ఆ తరువాత కొంతకాలం వ్యాపారం చేశాడు.
## వ్యక్తిగత జీవితం
గణేష్ గుప్తాకు లతతో వివాహం జరిగింది. వారికి ఇద్దరు కుమార్తెలు రిది, రియ ఉన్నారు.

## రాజకీయ విశేషాలు
గణేష్ గుప్తా టీఆర్ఎస్ పార్టీ ద్వారా తన రాజకీయ జీవితాన్ని ప్రారంభించి, 2009లో నిజామాబాద్‌ పార్లమెంట్‌ సభ్యుడిగా పోటీ చేసి ఓడిపోయాడు. ఆయన 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ నుండి పోటీ చేసి, కాంగ్రెస్ పార్టీ అభ్యర్థి మీర్ మాజాజ్ ఆలీ షేక్ పై 10,308 ఓట్ల అధిక్యంతో గెలుపొందాడు. గణేష్ గుప్తా 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీచేసి కాంగ్రెస్ పార్టీ అభ్యర్థి తాహెర్ బిన్ హమ్దాన్ పై 25,841 ఓట్ల అధిక్యంతో గెలుపొందాడు.

## ఇతర వివరాలు
చెక్ రిపబ్లిక్, డెన్మార్క్, ఫిన్లాండ్, ఫ్రాన్స్, హాంకాంగ్, హంగరీ, నార్వే, రష్యా, స్వీడన్, స్విట్జర్లాండ్, యునైటెడ్ కింగ్‌డమ్, యునైటెడ్ స్టేట్స్ ఆఫ్ అమెరికా వంటి దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:1969 జననాలు
వర్గం:నిజామాబాదు జిల్లా వ్యక్తులు
వర్గం:నిజామాబాదు జిల్లా వ్యాపారవేత్తలు
వర్గం:నిజామాబాదు జిల్లా రాజకీయ నాయకులు
వర్గం:నిజామాబాదు జిల్లా నుండి ఎన్నికైన శాసన సభ్యులు
గుండా రామిరెడ్డి

**గుండా రామిరెడ్డి** (1919 – మే 7, 2019) తొలితరం తెలంగాణ ఉద్యమకారుడు. 1956 ఆంధ్ర ప్రదేశ్ ఏర్పాటును వ్యతిరేకిస్తూ 1958, జనవరి 27న వాణిజ్య పన్నుల అధికారి ఉద్యోగానికి రాజీనామా చేసి తెలంగాణ పోరాటంలో పాల్గొని, తన పేరును తెలంగాణ రామిరెడ్డిగా  మార్చుకున్నాడు.

## జననం - విద్యాభ్యాసం
ఇతడు 1919లో నర్సిరెడ్డి, అచ్చమ్మ దంపతులకు సూర్యాపేట జిల్లా, మట్టంపల్లి మండలంలోని గుండ్లపల్లి గ్రామంలో జన్మించాడు. హైదరాబాద్‌లో బీఎస్సీ పూర్తిచేశాడు.

## వివాహం - ఉద్యోగం
ఇంటర్‌ చదివే రోజుల్లోనే అచలాదేవితో వివాహమైంది. 1945లో కొడంగల్లో తాలూకా కార్పొరేషన్‌ ఆఫీసర్‌గా ఉద్యోగంలో చేరిన రామిరెడ్డి, 1949లో హైదరాబాదు కార్పొరేషన్‌ ఆఫీసర్‌గా, 1951–54 వరకు డిస్ట్రిక్‌ కార్పొరేషన్‌ ఆఫీసర్‌గా, 1954–56 వరకు మహబూబ్‌నగర్‌లో  సెల్స్‌ ట్యాక్స్‌ ఆఫీసర్‌గా, 1957–58 వరకు హైదరాబాద్‌ సీటీఓగా పనిచేశాడు.

## తెలంగాణ ఉద్యమం
1956లో ఆంధ్రప్రదేశ్‌ ఏర్పడడంతో కమర్షియల్‌ టాక్స్‌ డిపార్ట్‌మెంట్‌లో పనిచేస్తున్న  తెలంగాణ ఉద్యోగులకు అన్యాయం జరిగిందని 1958, జనవరి 27న తన ఉద్యోగానికి రాజీనామా చేసి తెలంగాణ ఉద్యమంలో పాల్గొన్నాడు. అప్పట్నుంచే అతని పేరు గుండా రామిరెడ్డి నుండి తెలంగాణ రామిరెడ్డిగా మారింది.

భాతరదేశ మాజీ ప్రధానమంత్రి పీవీ నరసింహారావు సహధ్యాయి అయిన రామిరెడ్డి, తాను తెలంగాణను చూస్తానని అప్పట్లో పీవీతో సవాల్‌ విసిరాడు. 1968లో ఆయన ఎమ్మెల్సీగా ఎన్నికైన రామిరెడ్డి, అప్పట్నుంచి రాజకీయ జీవితానికి శ్రీకారం చుట్టి తెలంగాణ రాష్ట్ర సాధనలో తన వంతు సహకారాన్ని అందించాడు.

## ఇతర వివరాలు
తెలంగాణ రాష్ట్రం ఏర్పడిన తరువాత తెలంగాణ ప్రభుత్వం తరఫున మాజీ ఎంపీ కొండ విశ్వేశ్వర్ రెడ్డి, మాజీ ఎమ్మెల్యే తీగల కృష్ణారెడ్డిలు సాయి సప్తగిరి కాలనీలో ఉన్న రామిరెడ్డి ఇంటికి వెళ్ళి రూ. 10లక్షల చెక్కుతో అతడిని సన్మానించారు.

## మరణం
2019, మే 6 సోమవారంనాడు అస్వస్థతకు గురైన రామిరెడ్డిని చికిత్స నిమిత్తం మలక్‌పేటలోని యశోద ఆసుపత్రిలో చేర్పించగా, అక్కడ చికిత్స పొందుతూ 2019, మే 7 మంగళవారం ఉదయం మరణించాడు.

## మూలాలు

వర్గం:1919 జననాలు
వర్గం:2019 మరణాలు
వర్గం:సూర్యాపేట జిల్లా రాజకీయ నాయకులు
వర్గం:తెలంగాణ ఉద్యమకారులు
వర్గం:సూర్యాపేట జిల్లాకు చెందిన ఆంధ్రప్రదేశ్ శాసనమండలి సభ్యులు
2018 లో విడుదలై 50 రోజులు ఆడిన సినిమాలు

2018 లో విడుదలై 50 రోజులు ఆడిన సూపర్ హిట్ సినిమాలు:
[thumb|[మహానటి సినిమా పోస్టర్]]
*మహానటి 

* గీత గోవిందం 

* రంగస్థలం 

* నీ ప్రేమే నా ప్రాణం

* జంటిల్మెన్

* *[[ఛలో]]*

* భరత్  అనే  నేను 

## మూలాలు


## బయటి లింకులు
* ఇంటర్నెట్ మూవీ డేటాబేసు లో  "చలో" ,"నీ ప్రేమే నా ప్రాణం", "గీత  గోవిందం"

వర్గం:సినిమా జాబితాలు
తుమ్మల రమాదేవి

**తుమ్మల రమాదేవి** వ్యాపారవేత్త, తెలుగు టెలివిజన్ ఛానెళ్ళ నిర్వాహకురాలు. ఆమె ప్రారంభించి నడిపిస్తున్న వనిత టీవీ ప్రత్యేకించి మహిళల కోసం నడుపుతున్న ఛానెళ్ళలో భారతదేశంలోకెల్లా మొదటిది. ఎన్టీవీ, భక్తి టీవీ, వనిత ఛానెళ్ళను నిర్వహిస్తున్న రచన టెలివిజన్ నెట్వర్క్స్ లో ఆమె డైరెక్టర్.

## వ్యక్తిగత జీవితం

రమాదేవి గుంటూరులో జన్మించింది. ఆమె డబుల్ ఎం.ఎ., ఎల్.ఎల్.బి., ఎం.బి.ఎ. చదివింది. 2006 వరకు ఈ డిగ్రీలు, పోస్టు గ్రాడ్యుయేషన్ కోర్సులు చదువుకున్నది. మీడియా రంగంలో పనిచేయడం ప్రారంభించాకా చదువుకు విరామం ఇచ్చింది. భర్త [తుమ్మల [నరేంద్ర చౌదరి]] ఎన్ టీవీ, భక్తి ఛానెళ్ళ వ్యవస్థాపకుడు, రచన టెలివిజన్ నెట్ వర్క్స్ అధినేత. వారి కుమార్తె రచన కూడా మీడియా నిర్వహణలోనే పనిచేస్తున్నది.
## మీడియా రంగం

### రచన టెలివిజన్ నెట్ వర్క్స్
2006లో రచన టెలివిజన్ నెట్వర్క్స్ ప్రారంభించినప్పుడు భర్త నరేంద్ర చౌదరితో కలిసి రమాదేవి డైరెక్టరుగా బాధ్యతలు స్వీకరించింది. 24 గంటల న్యూస్ ఛానెల్ అయిన ఎన్టీవీ, హిందూ ఆధ్యాత్మిక ఛానెల్ అయిన భక్తి టీవీలు ఈ సంస్థ ద్వారానే ప్రారంభమయ్యాయి.

### వనిత ఛానెల్
2009లో భారతదేశంలో మహిళలకే ప్రత్యేకించిన తొలి టెలివిజన్ గా వనిత టీవీ ప్రారంభించింది. ఈ ఛానెల్ నిర్వహణ బాధ్యతలు పూర్తిగా రమాదేవి వహించింది. వనిత ఛానెల్ కార్యక్రమాలు పలు టీవీ నంది, యునిసెఫ్, లాడ్లీ మీడియా పురస్కారాలు వంటి అవార్డులు సాధించాయి. లాభనష్టాలకు అతీతంగా వనిత ఛానెల్ నడుపుతోంది. "మహిళలు కేవలం వినోద సాధనాలకు ఆదాయమార్గాలుగా మాత్రమే మిగిలిపోతున్న వైనమే... వారి కోసం ప్రత్యేక ఛానెల్ ఆలోచన కలిగించింది" అన్నది వనిత ఛానెల్ ఏర్పాటు వెనుక రమాదేవి ఆలోచన.

## సాంఘిక సేవ, పరిశోధన
తుమ్మల రమాదేవికి గీతం విశ్వవిద్యాలయం డాక్టరేట్ ప్రదానం చేసింది. ప్రొఫెసర్ ఎస్.ఎస్.ప్రసాదరావు పర్యవేక్షణలో “వర్క్ లైఫ్ బ్యాలన్స్ ఆఫ్ ఉమెన్ ఇన్ 24/7 వర్కింగ్ ఎన్విరాన్ మెంట్ – ఏ స్టడీ విత్ స్పెషల్ రెఫరెన్స్ టు సెలెక్ట్ ఆర్గనైజేషన్స్ ఇన్ తెలంగాణ, ఆంధ్రప్రదేశ్ “అనే అంశంపై ఆమె పరిశోధన చేశారు.

## మూలాలు


వర్గం:గుంటూరు జిల్లా మహిళా వ్యాపారవేత్తలు
యూసుఫైన్ దర్గా

**యూసుఫైన్ దర్గా** తెలంగాణ రాష్ట్ర రాజధాని హైదరాబాదులోని నాంపల్లి బజార్ ఘాట్ చౌరస్తాలో ఉన్న దర్గా. మత బోధకులు యూసుఫుద్దీన్, షరీఫుద్దీన్ అనే ఇద్దరు స్నేహితుల స్మారకంగా ఈ దర్గా నిర్మించబడింది.

## చరిత్ర
మహమ్మద్ ప్రవక్త వంశానికి చెందిన యూసుఫ్ సాహెబ్ (ఈజిప్టు వాసి), షరీఫ్ సాహెబ్ (సిరియా వాసి) ఇద్దరూ కాలి నడకన తమ దేశాల నుండి మక్కాలో కలుసుకున్నారు. ఢిల్లీకి చెందిన హజ్రత్ షేక్ కలీముల్లా వారికి పరిచయమయ్యాడు. కరీముల్లా ఆహ్వానంతో వాళ్ళిద్దరు భారతదేశంలో మత ప్రచారానికి వచ్చారు. 1687లో ఔరంగజేబు గోల్కొండ రాజ్యంపై దండెత్తి వచ్చినప్పుడు, వీరిద్దరు సామాన్య సైనికుల మాదిరిగా దక్కనులో సూఫీ తత్వాన్ని ప్రచారం చేయడానికి వచ్చారు. అంతేకాకుండా ఔరంగజేబు గోల్కొండ రాజ్యాన్ని గెలుచుకోవడంలో కూడా వీరు సహాయపడ్డారు.

యుద్ధం ముగిసిన తర్వాత వాళ్ళు ఢిల్లీకి వెళ్ళకుండా తమ గురువు కలీముల్లా ఆదేశం ప్రకారం హిందూ, ముస్లిం అని భేదభావం చూపక అందరికీ తత్వ బోధనలు చేస్తూ నేక్‌నాంపురా (నాంపల్లి) లో స్థిరనివాసం ఏర్పాటుచేసుకున్నారు. 1710లో బాబా యూసుపుద్దీన్, షరీపుద్దీన్ లు మరణించారు. స్థానికులు వారిద్దరికీ సమాధులు నిర్మించి ఉత్సవాలు నిర్వహించేవారు. మూడవ నిజాం సికిందర్ జా కాలంలో సమాధులను సుందరీకరించాడు.

## ఉర్సు ఉత్సవాలు
ఇక్కడకు వచ్చే భక్తుల యొక్క అవసరాల కోసం దుకాణాల సముదాయాలతో ఒక బజార్ ఏర్పడింది. దాంతో ఈ ప్రాంతాన్ని బజార్ ఘాట్ అని పిలుస్తారు. ఉర్సు సందర్భంగా ప్రతి సంవత్సరం చార్మినార్ నుండి యూసుఫైన్ దర్గా వరకు సందల్ ఊరేగింపులో భాగంగా  మంచిగంధం, అత్తరు, సుగంధ ద్రవ్యాలను, పూవుల ఊరేగింపు జరుగుతుంది. వివిధ ప్రాంతాల నుండి భక్తులు తండోపతండాలుగా వచ్చి సూఫీ సాధువులను పూజిస్తారు. తరువాత భక్తిరస సాంస్కృతిక కార్యక్రమాలు జరుగుతాయి.

## వారసత్వ సంపద
ఈ దర్గా 2008లో భారత జాతీయ సంస్కృతి వారసత్వ సంస్థచే వారసత్వ కట్టడంగా చేర్చబడింది.

## మూలాలు

వర్గం:దర్గాలు
వర్గం:భారతదేశంలో ఇస్లాం
లతీఫ్ సాహెబ్ దర్గా

**లతీఫ్ సాహెబ్ దర్గా** తెలంగాణ రాష్ట్రం, నల్గొండ పట్టణంలోని లతీఫ్‌షా గుట్టపై ఉన్న దర్గా. వెయ్యేండ్ల చరిత్ర కలిగి, మ‌త సామ‌ర‌స్యా‌నికి ప్ర‌తీకగా నిలుస్తున్న ఈ దర్గా వద్ద ప్రతి శుక్రవారం, ఆదివారం కందూరు నిర్వహించబడుతుంది.

## చరిత్ర
ఇరాక్ దేశపు రాజధాని బాగ్దాద్ నగరానికి చెందిన లతీఫుల్లాఖాద్రీ అనే మత గురువు తమ మతప్రచారం చేసేందుకు, ప్రజలకు మంచి బోధనలు చేయడానికి సా.శ. 960 నుండి 1050 సంవత్సరాల మధ్యకాంలో నల్లగొండ జిల్లాలోని దేవరకొండ ప్రాంతానికి వచ్చాడు. కొంతకాలం తరువాత నల్లగొండ పట్టణానికి వచ్చి అక్కడి గుట్టపైన నివాసం ఏర్పాటుచేసుకున్నాడు. అలా అక్కడ అతను అనేక సంవత్సరాలు ఉండడంవల్ల ఆ గుట్టకు లతీఫ్‌షా గుట్ట అని పేరు వచ్చింది. లతీఫ్ చెప్పే బోధనలు వినడానికి భక్తులు 500 మెట్లు సులభంగా ఎక్కి గుట్టపైకి వచ్చేవారు. అలా మత బోధనలు చేస్తూ కొతంకాలం గడిచిన తరువాత లతీఫ్‌షా, అతని అన్నకుమారులైన ఎస్‌కె అల్లావుద్దీన్‌, ఎస్‌కె ఫరీద్‌లు గుట్టపైనే సమాధి అయ్యారు.

## ఉర్సు ఉత్సవాలు
ప్రతి సంవత్సరం జనవరి, ఫిబ్రవరి నెలల్లో వారం రోజులపాటు దర్గా కింద మెట్ల వద్ద ఉర్సు ఉత్సవాలు నిర్వహించబడుతాయి.. ఉమ్మడి హైదరాబాదు, రంగారెడ్డి, నల్లగొండ, ఖమ్మం జిల్లాలకు చెందిన భక్తులతోపాటు ఆంధ్రప్రదేశ్, కర్నాటక, మహారాష్ట్రలకు చెందినవారు కూడా వచ్చి ఈ ఉత్సవాల్లో పాల్గొంటారు. ఈ సమయంలో బెంగుళూరు కవ్వాళి బృందంచే సాంస్కృతిక కార్యక్రమాలు ఉంటాయి. ఉర్సు తొలిరోజున హైదరాబాద్‌ రోడ్డులో ఉన్న మదీనా మసీదు నుండి గంధాన్ని ఊరేగింపుగా లతీఫ్‌షా గుట్టపై ఉన్న దర్గా వద్దకు జిల్లా కలెక్టర్‌, ఎస్పీలు తీసుకెళ్తారు. 60ఏండ్లుగా లతీఫ్‌షా దర్గా చైర్మన్లుగా హిందూ కమ్యూనిటీకి చెందిన వ్యక్తులు ఉండడం ఇక్కడి విశేషం.

## మూలాలు

వర్గం:దర్గాలు
వర్గం:తెలంగాణ పర్యాటక ప్రదేశాలు
వర్గం:భారతదేశంలో ఇస్లాం
వేముల ప్ర‌శాంత్ రెడ్డి

**వేముల ప్ర‌శాంత్ రెడ్డి** తెలంగాణ రాష్ట్రానికి చెందిన రాజకీయ నాయకుడు, బాల్కొండ శాసనసభ నియోజకవర్గ శాసన సభ్యుడు. ప్రస్తుతం కేసీఆర్ రెండవ మంత్రివర్గంలో రోడ్లు, భవనాల, శాసనసభ వ్యవహారాల శాఖామంత్రిగా ఉన్నాడు.

## జీవిత విషయాలు
ప్ర‌శాంత్ రెడ్డి 1966, మార్చి 14న సురేందర్ రెడ్డి, మంజుల దంపతులకు తెలంగాణ రాష్ట్రం, నిజామాబాద్ జిల్లా, వేల్పూర్ మండలంలోని వేల్పూర్ గ్రామంలో జన్మించాడు. బిఈ (సివిల్) చదివాడు.

## వ్యక్తిగత జీవితం
ప్రశాంత్ రెడ్డికి నీరజారెడ్డితో వివాహం జరిగింది. వీరికి ఒక కుమారుడు, ఒక కుమార్తె ఉన్నారు.

## రాజకీయ విశేషాలు
2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప బహుజన సమాజ్ పార్టీ అభ్యర్థి ముత్యాల సునీల్ కుమార్ పై 32,408 ఓట్ల అధిక్యంతో గెలుపొందాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ పై పోటీ చేసి సమీప కాంగ్రెస్ పార్టీ అభ్యర్థి అనిల్ కుమార్ పై 36,248 ఓట్ల మెజారిటీతో గెలుపొందాడు.

2019లో కెసీఆర్ రెండవ మంత్రివర్గంలో రవాణా, రోడ్లు & భవనాలు, గృహ నిర్మాణ శాఖల మంత్రిగా ఉన్నాడు.

## ఇతర వివరాలు

* తెలంగాణ డ్రింకింగ్ వాటర్ సైప్లె కార్పొరేషన్ (మిషన్ భగీరథ) వైస్ ఛైర్మన్‌గా కూడా ఉన్నాడు.
* మలేషియా, సింగపూర్, శ్రీలంక, థాయిలాండ్, యునైటెడ్ అరబ్ ఎమిరేట్స్ మొదలైన దేశాలు సందర్శించాడు.

## మూలాలు

వర్గం:1966 జననాలు
వర్గం:జీవిస్తున్న ప్రజలు
వర్గం:నిజామాబాదు జిల్లా వ్యక్తులు
వర్గం:నిజామాబాదు జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:తెలంగాణ శాసన సభ్యులు (2023)
స్వధర్మ సేవాసంస్థ, గుంటూరు

‘‘మానవసేవే - మాధవసేవ’’ నమ్మి కార్యక్రమాలు రూపొందించే సదాశయంతో ఏర్పడింది స్వధర్మ సేవా సంస్థ.  ధార్మిక కార్యక్రమాలు, సంఘసేవా  కార్యక్రమాలను చేపట్టి సమాజానికి ఉపకారం చేస్తున్న వదాన్యులను ధర్మజ్యోతి బిరుదుతో, ఒక లక్ష నగదుతో గౌరవించుట. గ్రంథాలయాలను సుసంపన్నముగా తీర్చిదిద్దుట. నిరక్ష్యరాస్యతను నిర్మూలించుటకు అవసరమైన కార్యక్రమాలను రూపొందించుట. సాంస్కృతిక కార్యక్రమాల ద్వారా జాతి సాంస్కృతిక ఔనత్వాన్ని గుర్తించునట్లు చేయుట. ఆధ్యాత్మిక కార్యక్రమాల ద్వారా సామాజిక సేవ చేయువారిని ప్రోత్సహించుట.  భారతీయ సంస్కృతికి, సమాజహిత కార్యకలాపాలకు సంబంధించిన పుస్తకాలను ప్రచురించి చైతన్యము కలిగించుట.  మూఢవిశ్వాసాలకు అతీతంగా స్మశానాల సుందరీకరణ, ఆధునీకరణ చేయువారికి సహాయ సహకారాలను అందించుట.  పర్యావరణ పరిరక్షణ కార్యక్రమాలను చేపట్టుట.  జయహో... అమరావతి: నవ్య రాజధాని నగరం అమరావతి నిర్మాణానికి సహకరించుట, అమరావతి ప్రశస్తి వ్యాప్తికి తగు కృషి చేయుట.  సహకరించేవారందరికి  స్వధర్మ సేవా సంస్థ సాదర స్వాగతం పలుకుతున్నది.  రూపొందించుకొన్నవన్నీ గొప్ప అశయాలు.  వీటి సాధన సాధ్యమౌతుందా అనే సందేహించనక్కరలేదు.  ‘‘క్రియా సిద్ధిః సత్త్వే భవతి మహతాం నోపకరణే’’ అనే ఆర్య వాక్కు మాకు ఆదర్శం.  మంచి లక్ష్యాన్ని ముందు నిర్ధారించుకుంటే కావలసిన ఉపకరణాలు వాటంతటవే సమకూరుతాయి అనే విశ్వాసంతో స్వధర్మ సేవా సంస్థ ఈ బృహత్ ప్రయత్నానికి పూనుకొన్నది.  ఈ ఆశయ సాధనలో సహకరించే వారందరికి స్వధర్మ సేవా సంస్థ సాదర స్వాగతం పలుకుతుంది.

## పురస్కార గ్రహీతలు
ఆంధ్రప్రదేశ్ రాష్ట్రంలో ప్రముఖ ధార్మిక కార్యక్రమాలు, సంఘసేవా కార్యక్రమాలను చేపట్టి సమాజానికి ఉపకారం చేసిన వారికి స్వధర్మ సేవాసంస్థ ‘‘ధర్మజ్యోతి’’ పురస్కారం ప్రదానం చేస్తుంది. గతంలో ఈ పురస్కారం అందుకున్న ప్రముఖులు.

# 2019 – మద్దినేని గోపాలకృష్ణ 
# 2018 – బొల్లేపల్లి సత్యనారాయణ.
# 2017- చిటిపోతు మస్తానయ్య.
# 2016 - డాక్టర్ గుళ్ళపల్లి నాగేశ్వరరావు.
# 2015 – పి.వి.ఆర్.కె. ప్రసాద్.
# 2014 - డాక్టర్ కొండబోలు బసవపున్నయ్య
# 2013 - డాక్టర్ దగ్గుబాటి రామానాయుడు.
# 2012 - విద్వాన్ గోగినేని కనకయ్య.
# 2011 - ‘కళాతపస్వి’ కాశీనాధుని విశ్వనాథ్.
# 2010 - డాక్టర్ కాసరనేని సదాశివరావు.
# 2009 – గ్రంథి సుబ్బారావు.
# 2008 - పోలిశెట్టి శ్రీహరిప్రసాదరావు.

## వనరులు
*https://web.archive.org/web/20190513065151/https://www.eenadu.net/districts/mainnews/87144/Amaravati/19/701
*https://www.andhrajyothy.com/elections/districtarticle?SID=754020
*http://ftp.andhrabhoomi.net/content/gn-1977 
*http://www.andhrabhoomi.net/content/gn-2115 
* http://kinige.com/book/Vanamala 

## మూలాలు

వర్గం:సేవా సంస్థలు